Sign in / Join .st0{fill:#34437F}.st1{fill:#878787} Tuesday, August 31, 2021 ikteb hawn… Fittex Inter iġeddu l-kuntratt ta' Lautaro Martinez Minn talk.mt August 30, 2021 35 talk.mt Iċ-champions renjanti tas-Serie A, Inter, laħqu ftehim ma' Lautaro Martinez biex jestendu l-kuntratt tal-attakkant dan is-sajf. Iż-żagħżugħ ta' 24 sena skorja l-ewwel goal tiegħu fl-istaġun il-ġdid hekk kif in-Nerazzurri dawru telfa f'rebħa biex għelbu lil Hellas Verona 3-1 barra minn darhom fi tmiem il-ġimgħa li għaddiet. Wara t-tluq ta' Romelu Lukaku ma' Chelsea, Inter kienu ħerqana li jżommu lill-Arġentin, li kien mistenni jara l-kuntratt tiegħu jiskadi fl-2023. Martinez issa qabel li jestendi l-kuntratt tiegħu b'erba' jew ħames snin, li jiswa madwar £6m kull staġun flimkien ma' bonuses. Hemm ftehim sħiħ bejn iż-żewġ naħat u fadal biss il-firma tal-player biex il-ftehim ikun finalizzat. Martinez ġie marbut ma' pass lejn il-Premier League dan is-sajf, bir-rivali ta' Londra Tottenham Hotspur u Arsenal maħsuba li esprimew l-interess tagħhom, iżda issa huwa lest li jimpenja l-futur tiegħu man-Nerazzurri. L-ex attakkant ta' Racing Club gawda minn staġun impressjonanti 2020-21 għaċ-champions Taljani, fejn skorja 19-il gola u pprovda 11-il assist f'48 dehra fil-kompetizzjonijiet kollha. Artiklu preċedenti Futur ma' Tottenham Hotspur għal Adama Traore? Artiklu li jmiss Liverpool jikkunsidraw offerta għal Mikkel Damsgaard